钦定古今图书集成/理学汇编/学行典/第202卷 > 项永爵
## 钦定古今图书集成/理学汇编/学行典/第202卷 > 项永爵

按《新建县志》：“项永爵，字从之，卓荦有大节，而于门内
之谊尤挚。母病笃，医言粪甘者死，取尝之，不苦，辄号
泣达旦，乃刲股和药以进，病寻愈。更三年，再发再割
股，不疗。执丧毁瘠几灭性。父性严，稍怒即长跪请责，
父入寝则潜跪门外，达曙，弟掖之去，不敢去，必怒解
乃已。与弟成祥、成诏，饮食行止必偕，弟或持义绳，诸”
侄举以告，辄怒斥之，且引咎自责。妻偶言姒过，必怒
责妻，而与弟白其故，内外用以雍睦。崇祯丁丑，诏下
征辟，赴部授司理，谢病归。